google/wiki40b huggingface dataset:
Θέμα Αρμενιακών

Το Θέμα των Αρμενιακών ή Αρμενιάκων ήταν θέμα της Βυζαντινής Αυτοκρατορίας το οποίο βρισκόταν στα βορειοανατολικά της Μικράς Ασίας (σημερινή Τουρκία).

Ιστορία

Το θέμα αυτό ήταν ένα από τα τέσσερα πρώτα θέματα, τα οποία δημιουργήθηκαν προς τα μέσα του 7ου αιώνα. Αν και η αναφορά ενός « Γεωργίου, τουρμάρχη των Αρμενιακών » το 629 κατά την διάρκεια των περσικών εκστρατειών του αυτοκράτορα Ηρακλείου θα μπορούσε να αποτελεί ένδειξη της ύπαρξης του θέματος κατά την ημερομηνία αυτή, ωστόσο η πρώτη επίσημη αναφορά στο θέμα των Αρμενιακών εμπίπτει στα πλαίσια της εξέγερσης του στρατηγού του, Σαβώριου, κατά την περίοδο μεταξύ 667/668. Αναφέρεται, επίσης, σε μια σφραγίδα της περιόδου 717/718. Σε αντίθεση με τα υπόλοιπα θέματα, δημιουργήθηκε με βάση στα υπολείμματα ενός από τα στρατεύματα που είχαν ηττηθεί κατά την διάρκεια των αραβικών κατακτήσεων, μια διαδικασία που πιθανολογείται ότι ολοκληρώθηκε προς τα τέλη της δεκαετίας του 640. Ο στρατός του magister militum per Armeniae, ως εκ τούτου, αποσύρθηκε από την περιοχή αυτή, η οποία έδωσε το όνομά της στο νέο αυτό θέμα, ενώ μετεγκαταστάθηκε στις περιοχές του Πόντου, της Παφλαγονίας και της Καππαδοκίας.
Πρωτεύουσα του θέματος ήταν η Αμάσεια, ενώ ο στρατηγός του μοιραζόταν την πρωτοκαθεδρία των τάξεων που προέρχονταν από αυτό το αξίωμα μαζί με τους στρατηγούς των Ανατολικών και των Θρακησίων. Κατά τον 9ο αιώνα, το θέμα στρατολόγησε ένα στράτευμα 9.000 ανδρών, ενώ διέθετε αριθμό 17 φρουρίων. Το μέγεθός του και η στρατηγική του σημασία πλησίον των συνόρων με τους Άραβες, στα βορειοανατολικά της αυτοκρατορίας, κατέστησαν τον διοικητή του μια σημαντική προσωπικότητα, ενώ οι στρατιωτικές δυνάμεις του θέματος συμμετείχαν σε αριθμό εξεγέρσεων κατά την διάρκεια του 8ου αιώνα. Ως αποτέλεσμα, διαιρέθηκε κατά τον 9ο αιώνα: οι περιοχές του Χαρσιανού και της Καππαδοκίας αποσχίστηκαν, αρχικά υπό την μορφή περιοχών κι έπειτα υπό την μορφή πλήρως αυτόνομων θεμάτων, ενώ τα θέματα της Παφλαγονίας και της Χαλδίας δημιουργήθηκαν προς το 819, με την περιοχή της Κολωνείας να τα ακολουθεί αργότερα (αρχικά υπό την ηγεσία ενός δούκα, κι έπειτα το 863 υπό αυτήν ενός στρατηγού). Το θέμα των Αρμενιακών, ως αποτέλεσμα, περιορίστηκε μονάχα στην περιοχή του Δυτικού Πόντου · .
Το Βυζάντιο διατήρησε το θέμα υπό την κατοχή του έως τα τέλη του 11ου αιώνα. Ωστόσο, το 1073, έπειτα από την μάχη του Μαντζικέρτ, μισθοφόροι των οποίων ηγείτο ο Ρουσέλ ντε Μπαγιέλ απέκτησαν τον έλεγχο της περιοχής και την διακυβέρνησαν για διάστημα αρκετών μηνών, προτού τεθεί εκ νέου υπό βυζαντινό έλεγχο από τον στρατηγό Αλέξιο Κομνηνό. Λίγο καιρό αργότερα, έπεσε στα χέρια των Σελτζούκων, με εξαίρεση ορισμένες παραθαλάσσια φρούρια. Οι αυτοκράτορες της δυναστείας των Κομνηνών κατάφεραν, ωστόσο να ανακτήσουν τον έλεγχο των παράκτιων περιοχών, όμως το θέμα των Αρμενιακών ουδέποτε δημιουργήθηκε εκ νέου.
Αρτούρας Καρνισόβας

Καριέρα

Ο Αρτούρας Καρνισόβας υπέγραψε το πρώτο του επαγγελματικό συμβόλαιο το 1987 στη Στατίμπα Βίλνιους. Στην ομάδα της Λιθουανίας παρέμεινε για τρία χρόνια. 
Το 1990 εισήχθη στο Πανεπιστήμιο "Σέτον Χολ". Αγωνίστηκε στο Κολλεγιακό Πρωτάθλημα με την μπασκετική ομάδα του Πανεπιστημίου, τους Σέτον Χολ Πάιρατς.
Αποφοίτησε από το Πανεπιστήμιο "Σέτον Χολ" το 1994, σε ηλικία 23 ετών.
Το 1994 ταξίδεψε στη Γαλλία για λογαριασμό της Σολέ Μπασκέτ, στην οποία παρέμεινε για ένα χρόνο.
Τη διετία 1995-97 αγωνίστηκε στην ισπανική Μπαρτσελόνα, με την οποία κατέκτησε δύο Πρωταθλήματα Ισπανίας.
Το καλοκαίρι του 1997 μετεγγράφη στον Ολυμπιακός Πειραιώς, στον οποίο παρέμεινε για ένα χρόνο δίχως ωστόσο να καταφέρει να κατακτήσει κάποιο τίτλο. Είχε την τύχη να αγωνιστεί στον τελικό του ΝΒΑ-FIBA Τουρνουά OPEN με αντίπαλο τους Σικάγο Μπουλς του Μάικλ Τζόρνταν.
Τη διετία 1998-00 αγωνίστηκε στην ιταλική Φορτιτούντο Μπολόνια, ενώ το 2000 επέστρεψε στην Ισπανία και τη Μπαρτσελόνα. Στη δεύτερη θητεία του στη Μπαρτσελόνα κατέκτησε ένα Πρωτάθλημα Ισπανίας (2001) και ένα Κύπελλο Ισπανίας (2001).
Μετά το πέρας της αγωνιστικής περιόδου 2001-02, ο Αρτούρας Καρνισόβας αποφάσισε να αποσυρθεί από την ενεργό δράση και να βάλει τέλος στην καριέρα του.

Διεθνείς συμμετοχές

Ο Αρτούρας Καρνισόβας έχει πραγματοποιήσει αρκετές συμμετοχές με την Εθνική ομάδα μπάσκετ της Λιθουανίας.
Συγκεκριμένα, έχει αγωνιστεί με την Εθνική ομάδα της χώρας του στους Ολυμπιακούς Αγώνες του 1992 και του 1996, στο Ευρωμπάσκετ του 1995 και στο Παγκόσμιο Πρωτάθλημα Καλαθοσφαίρισης του 1998.
Ανοσοσφαιρίνη Γ

Η δομή των ανοσοσφαιρινών

Στον άνθρωπο υπάρχουν δύο ισότοποι ελαφρών αλυσίδων οι κ και λ και πέντε ισότοποι βαριών αλυσίδων οι γ, α, μ, δ και ε. Οι ισότοποι που περιέχονται σε κάθε μόριο ανοσοσφαιρίνης είναι πάντοτε οι ίδιοι. Ανάλογα με τον ισότοπο των βαριών αλυσίδων τους, διακρίνονται πέντε τάξεις ανοσοσφαιρινών, οι IgG, IgA, IgM, IgD και IgE, αντίστοιχα.
Οι IgG ανοσοσφαιρίνες, όπως και όλες οι ανοσοσφαιρίνες συγκροτούνται (1) από μία κοινή βασική δομική μονάδα, η οποία αποτελείται από δύο ελαφρές αλυσίδες (light chains, L) με μοριακό βάρος ~24 kDa και δύο βαριές αλυσίδες (heavy chains, H) με μοριακό βάρος ~55-70 kDa. Κάθε ελαφρά αλυσίδα συνδέεται με μία από τις βαριές και τα εναπομένοντα τμήματα των δύο βαριών αλυσίδων έτσι ώστε να σχηματίζεται ένα συμμετρικό μόριο τεσσάρων αλυσίδων (H₂ L₂), σχήματος Y. Η σύνδεση μεταξύ των αλυσίδων γίνεται με δισουλφιδικούς δεσμούς (θειογέφυρες) και σταθεροποιείται με μη ομοιοπολικές αλληλεπιδράσεις.
Πύργος των Μαγισσών (Καϊζερσμπέργκ)

Τοποθεσία

Το συγκεκριμένο κτίριο ευρίσκεται επί του αριθμού 9 της Οδού του Στρατηγού ντε Γκωλ (γαλλικά: Rue du Général-de-Gaulle), εντός του κήπου του Hôtel Chambord, στο Καϊζερσμπέργκ.

Ιστορία

Το κτίριο κατεγράφη ως ιστορικό μνημείο το 1932.

Αρχιτεκτονική

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Παρμύς

Βιογραφία

Ήταν κόρη τού Σμέρδη/Βαρδίγια της Περσίας (βασ. 422-421 πΧ), γιού τού Κύρου Β΄ τού Μεγάλου. 
Τον Σμέρδη διαδέχθηκε ο 3ος εξάδελφός του Δαρείος Α΄ ο Μέγας, που για να ισχυροποιήσει τη θέση του νυμφεύτηκε δύο κόρες τού Κύρου Β΄, την Άτοσσα και την Αρτυστώνη (ίσως ετεροθαλείς αδελφές) και μία κόρη τού Σμέρδη, την Παρμύδα. 
Το όνομά της σημαίνει "μικρός παράδεισος". Έξυπνη, σοφή και ευγενική κυρία από τον παράδεισο (= κήπο με καρποφόρα δένδρα), κόρη (νύφη) της βροχής.
Α.Ο. Οδυσσεύς Αμαρουσίου

Ιστορικό

Ο Οδυσσέας Αμαρουσίου ιδρύθηκε το Μάϊο του 1989 από τον Μπάμπη Κεραμύδα για να τιμήσει τη μνήμη του πατέρα του Οδυσσέα και η πρώτη του έδρα ήταν το ανοιχτό γήπεδο που βρίσκεται στην Αγία Φιλοθέη Αμαρουσίου (πρώην Νέα Φιλοθέη) όπου σημειώνεται και στο σήμα του και αργότερα η ομάδα βρήκε έδρα το κλειστό ΕΓ «Σπύρου Λούη». Ανήκει στην Ελληνική Ομοσπονδία Πετοσφαίρισης  (ΕΟΠΕ) και στην Ένωση Σωματείων Πετoσφαίρισης Αθήνας και Ανατολικής Αττικής (ΕΣΠΑΑΑ), στα πρωταθλήματα / τουρνουά των οποίων συμμετέχει ανελλιπώς με αξιώσεις.

Γενικά

Η φιλοσοφία του συλλόγου  είναι να δώσει μια υγιή διέξοδο στα παιδιά που ανήκουν στην δύναμή του  και επίσης να είναι συνεχώς ενεργά. Έτσι  εκτός των πρωταθλημάτων και τουρνουά της Ομοσπονδίας Πετοσφαιρίσεως και ΕΣΠΑΑΑ, μετέχουν σε διασυλλογικά / διαδημοτικά τουρνουά καθώς και φιλικούς αγώνες,  με εξαιρετικά αποτελέσματα. Επίσης διοργανώνονται τουρνουά κατηγοριών στην φυσική έδρα του συλλόγου στην  Αγ. Φιλοθέη. Εδώ τα παιδιά χαίρονται περισσότερο γιατί παίζουν με γεμάτες κερκίδες μέσα στην γειτονιά τους. Η κάθε αγωνιστική περίοδος κλείνει με την καθιερωμένη πλέον γιορτή ΒΟΛΕΪ όπου γίνονται οι απονομές επάθλων κατηγοριών από διεθνείς παίκτες του Βόλεϊ και καταξιωμένους αθλητές άλλων αθλημάτων που μας τιμούν με την παρουσία τους.

Γυναικεία ομάδα

(Α' ΕΣΠΑΑΑ): Πρωταθλητής Β΄ ΕΣΠΑΑΑ 2010 - 2011 και άνοδος στην Α΄ ΕΣΠΑΑΑ
Καθολικές επιστολές

Οι Καθολικές Επιστολές είναι οι επιστολές Ιακώβου, Α΄Πέτρου, Β΄Πέτρου, Α΄Ιωάννου, Β΄Ιωάννου, Γ΄Ιωάννου, Επιστολή Ιούδα οι οποίες περιλαμβάνονται στον Κανόνα της Καινής Διαθήκης.

Ονομασία

Ονομάζονται ‘’καθολικές’’ επειδή απευθύνονται όχι προς ένα συγκεκριμένο πρόσωπο ή κύκλο παραληπτών αλλά επειδή το περιεχόμενό τους αναφέρεται σε όλη την Εκκλησία ως σύνολο (καθολικός=καθ’ όλου). Από τον προσδιορισμό αυτό εξαιρούνται οι Β΄Ιωάννου και Γ΄Ιωάννου επειδή απευθύνονται σε συγκεκριμένα πρόσωπα. Επίσης, ο προσδιορισμός τους ως ‘’καθολικών’’ σημαίνει την αποδοχή αυτών εκ μέρους της Ορθόδοξης Καθολικής Εκκλησίας και τη συμπερίληψή τους στον Κανόνα της Καινής Διαθήκης. Ο πρώτος που χρησιμοποίησε τον χαρακτηρισμό ‘’καθολική επιστολή’’ ήταν ο μοντανιστής Θεμίσων. Άρα η ονομασία αυτή εντοπίζεται από τα μέσα του 2ου αιώνα μ.Χ. Αναφέρεται επίσης, για μεμονωμένες επιστολές ή άλλα κείμενα εκτός αυτών των επτά και στους Ωριγένη (για την Α΄Πέτρου, Α΄Ιωάννου, Επιστολή Ιούδα αλλά και Επιστολή Βαρνάβα), Διονύσιο Αλεξανδρείας ( για τηνΑ΄Ιωάννου). Στη Δύση ονομάζονται ‘’canonicae’’, ‘’επιστολές της Εκκλησίας’’ από τους Γερμανούς, και ‘’ Γενικές επιστολές’’ από άγγλους υπομνηματιστές.

Η σειρά στον Κανόνα

Στους καταλόγους των βιβλίων της Καινής Διαθήκης της αρχαίας ανατολικής Εκκλησίας και στους μεγαλογράμματους κώδικες Σιναϊτικό και Βατικανό, στη συριακή μετάφραση Πεσίττα,στην 39η Πασχάλια επιστολή του 367 μ.Χ. του Μεγάλου Αθανασίου, τίθενται μετά τις Πράξεις των Αποστόλων και πριν τις επιστολές του Παύλου. Η τοποθέτησή τους σε αυτήν την σειρά προφανώς σχετίζεται με το ότι οι συντάκτες τους προέρχονταν από τον κύκλο των δώδεκα μαθητών ή των αδελφών του Ιησού και άρα πρέπει να προηγηθούν του Παύλου.  Στην Δύση υπάρχει διαφορετική ιεράρχηση των ίδιων των επιστολών, δηλαδή πρώτα τοποθετούνται οι δύο επιστολές του Πέτρου και μετά ακολουθούν οι Α΄Ιωάννου, Β΄Ιωάννου, Γ΄Ιωάννου, Ιακώβου και Επιστολή Ιούδα.
Χρήστος Χωμενίδης (ΕΑΜ)

Νεανικά χρόνια

Γεννήθηκε στην Ακράτα Αχαΐας το 1901. Πολέμησε στη Μικρά Ασία. Σπούδασε κοινωνιολογία και νομικά στο Πανεπιστήμιο Αθηνών και στο εξωτερικό. Συνδέθηκε με το κίνημα των δημοτικιστών με τον Δημήτρη Γληνό και τη δεκαετία του 1920 έγινε αντιπρόεδρος του Εκπαιδευτικού Ομίλου. Αναμίχθηκε στην πολιτική ως στέλεχος του Σοσιαλιστικού Κόμματος. Το 1931 ήταν μέλος της τριμελούς γραμματείας του κόμματος μαζί με τους Νίκο Γιαννιό και Στρατή Σωμερίτη και μετά το 1932 ο ηγέτης του, με πρόγραμμα την προσήλωση στις αρχές του επιστημονικού σοσιαλισμού και το πέρασμα της ελληνικής κεφαλαιοκρατικής κοινωνίας σε κοινωνία σοσιαλιστική. Σε συσκέψεις των σοσιαλιστών το 1936 υποστήριξε την ανάγκη για την δημιουργία Λαϊκού Μετώπου σε συνεργασία με το ΚΚΕ. Στην Δικτατορία του Μεταξά είχε αντιδικτατορική δράση και εκτοπίστηκε στην Κέα, στη Σέριφο και στην Ακροναυπλία. Στον πόλεμο του 1940-41 στρατεύθηκε και υπηρέτησε ως στρατιώτης. 
Παντρεύτηκε την αδελφή του Δημήτρη Γληνού και απέκτησαν έναν γιό. Χώρισαν μετά από λίγους μήνες.

Δράση στην Κατοχή, και εκτέλεση

Πήρε μέρος στις συσκέψεις για την ίδρυση του ΕΑΜ και υπέγραψε την ιδρυτική του πράξη ως εκπρόσωπος του Σοσιαλιστικού Κόμματος Ελλάδας(ΣΚΕ). Κατά μια εκδοχή ήταν αυτός που επινόησε το όνομα του ΕΑΜ. Στις συσκέψεις αυτές έθετε ζήτημα σοσιαλιστικού προγράμματος  και ζητούσε να μην υπάρχει καμία συνεργασία με τους βασιλόφρονες κάτι που δεν έγινε δεκτό για να μη διασπαστεί το μέτωπο του ΕΑΜ.
Το 1942 ήταν υπεύθυνος της εφημερίδας Σοσιαλιστικής Φλόγας. Στα τέλη του 1942 σε σύσκεψη που περιφρουρούνταν από αστυνομικούς του αρχηγού της αστυνομίας πόλεων Άγγελου Έβερτ προσπάθησε να πείσει τα μέλη των σοσιαλιστών να αποχωρήσουν από το ΕΑΜ θεωρώντας ότι το ΚΚΕ μονοπωλεί τον αγώνα με αποτέλεσμα να διαγραφεί με βαρείς χαρακτηρισμούς από το κόμμα του , να διαγραφεί από το ΕΑΜ  καθώς και να του επιτεθεί ανάλογα το ΚΚΕ . Επανήλθε όμως αργότερα και με εντολή της ΠΕΕΑ ορίστηκε πρόεδρος της Πελοποννησιακής Διοικητικής Επιτροπής. Τον Απρίλιο του 1944 προσπάθησε να περάσει στην Πελοπόννησο μαζί με το στέλεχος της ΠΕΕΑ Δημήτρη Πετρίδη (οργάνωση Δημοκράτης) όπου και συνελήφθησαν μέσα στο πλοιάριο που τους μετέφερε. Κατά την φυλάκιση του κράτησε θαρραλέα στάση. Στις 9 Μαΐου τον απαγχόνισαν μαζί με άλλα 10 μέλη του ΕΑΜ ως κομμουνιστές για αντίποινα για τη δράση του ΕΛΑΣ*.
Στην εκτέλεση ήταν παρούσα η σύντροφος του η Κλυτώ η οποία αφού έδωσε χρήματα στον νεκροθάφτη για να τον βάλει σε ατομικό και όχι σε ομαδικό τάφο, αυτοκτόνησε μετά από λίγες ημέρες.
DIN 1451

Η DIN 1451 είναι μια γραμματοσειρά sans serif. Στη σημερινή της έκδοση καθιερώθηκε το 1936 στην Γερμανία, ενώ είχε πρωτοεμφανιστεί το 1906 στην Πρωσία. Στην Ελλάδα χρησιμοποιείται στη σηματοδότηση των αυτοκινητοδρόμων, επίσης και ως εταιρική γραμματοσειρά από τις εταιρίες Superfast Ferries (ναυτιλιακή) και Korres (καλλυντικά).
Ανταίος

Ο μύθος

Σύμφωνα με την παράδοση ο Ανταίος προκαλούσε όποιον περνούσε από τη χώρα του να παλέψουν και πάντα νικούσε, όντας αήττητος από την επαφή του με τη Γη. Τη δύναμη αυτή του Ανταίου αντιμετώπισε ο Ηρακλής και τον νίκησε σηκώνοντάς τον από το έδαφος. Ο Ηρακλής βρέθηκε στην περιοχή στο δρόμο του για τον 11ο άθλο του, την εύρεση του Κήπου των Εσπερίδων. 
Η πάλη Ανταίου και Ηρακλή αποτέλεσε έμπνευση για πολλούς καλλιτέχνες κατά την αρχαιότητα και την Αναγέννηση.

Ερμηνεία

Ο μύθος δηλώνει αφενός τη δύναμη του ριζωμένου στην πατρίδα ανθρώπου και αφετέρου την πάλη του γηγενούς στοιχείου του ευρύτερου ελληνικού χώρου με τους Δωριείς αποίκους.

Τοποθέτηση στο χάρτη

Μια τοποθεσία για την ύπαρξη του Ανταίου θα μπορούσε να είναι στην ευρύτερη περιοχή του Μαγκρέμπ. Όταν ο Ρωμαίος διοικητής Κουίντος Σερτώριος πέρασε από την Ισπανία στη Βόρεια Αφρική, κάτοικοι της περιοχής Τίγγη (σημερινή Ταγγέρη), δυτικά της Λιβύης, του μετέφεραν ότι είχαν βρεθεί σε έναν τύμβο τα γιγάντια λείψανα του Ανταίου. Σκάβοντάς τον, οι άνδρες του ανακάλυψαν έναν γιγαντιαίο σκελετό.
Στο 4ο Βιβλίο του έπους Φαρσάλια, ο Λουκανός αναφέρει πως ένας άγνωστος Λίβυος διηγήθηκε στο Ρωμαίο Κούριο την ιστορία της νίκης του Ηρακλή εναντίον του Ανταίου. Ο Πλούταρχος, στον οποίο παραπάνω εντοπίζεται η αναφορά για την εύρεση των λειψάνων του Ανταίου, επίσης αναφέρει παρακάτω στο ίδιο απόσπασμα έναν τοπικό μύθο, κατά τον οποίο ο Ηρακλής έσμιξε με τη γυναίκα του Ανταίου, Τίγγη, μετά το θάνατό του και έκαναν έναν γιο, τον Σόφακα, ο οποίος έδωσε στην πόλη το όνομα της μητέρας του. Επίσης, σύμφωνα με άλλες πηγές ο Ηρακλής είχε έναν γιο, τον Παλαίμονα, από την Ιφινόη, κόρη του Ανταίου.
Σχολιαστές του Πίνδαρου εντοπίζουν στον 9ο Πυθιόνικο διήγηση, κατά την οποία ο Ανταίος είναι βασιλιάς της πόλης Ίρασσα στη Λιβύη και έχει μια κόρη με το όνομα Αλκηίς ή Βάρκη. Ο Ανταίος είχε υποσχεθεί την κόρη του στο νικητή ενός αγώνα δρόμου. Ο Αλεξίδαμος βγήκε νικητής και την παντρεύτηκε.
Ζωσιμαία Δημόσια Κεντρική Ιστορική Βιβλιοθήκη Ιωαννίνων

Ωράριο λειτουργίας

Χειμερινό (Οκτώβριος-Ιούνιος)
Η βιβλιοθήκη λειτουργεί Δευτέρα & Τετάρτη τις ώρες 12:30 - 19:30, Τρίτη, Πέμπτη & Παρασκευή 08:00 - 14:30, ενώ το Σάββατο 09:00 - 13:00.
Θερινό (Ιούνιος-Σεπτέμβριος)
Η βιβλιοθήκη λειτουργεί από Δευτέρα έως Παρασκευή τις ώρες 08:00 - 14:30 και Σάββατο 09:00 - 13:00, ενώ τον Αύγουστο είναι κλειστή.
2377 Στσεγκλόφ

Φυσικά χαρακτηριστικά

Τα φυσικά χαρακτηριστικά του Στσεγκλόφ είναι άγνωστα.
Μπομπ Χιούιτ

Προσωπική ζωή

Ο Χιούιτ γεννήθηκε και μεγάλωσε στο Ντούπο της Αυστραλίας, 400 χιλιόμετρα δυτικά του Σίδνεϊ . Στη δεκαετία του '70, ο ίδιος και η σύζυγός του από τη Νότια Αφρική Νταλιάλε Νίκολας μετακόμισαν στο Γιοχάνεσμπουργκ της Νότιας Αφρικής . Είναι πλέον πολίτης της Νότιας Αφρικής.

Καριέρα

Το σημαντικότερο επίτευγμα του Χιούιτ ήταν να κερδίσει τον τίτλο στο διπλό αντρών ή μεικτού και στα τέσσερα τουρνουά Γκραντ σλαμ και ήταν στην ομάδα της Νοτίου Αφρικής που κέρδισε τον τίτλο του Κυπέλλου Ντέιβις το 1974. Το 1949 στο Πρωτάθλημα αντισφαίρισης Ανατολικής Μεσογείου ήταν νικητής στο απλό, νικητής στο διπλό με συμπαίκτη τον Φρεντ Στόλε και νικητής στο μεικτό με συμπαίκτρια την Πία Μπάλινγκ.
Ο Χιούιτ πέτυχε επτά τίτλους στο απλό και 65 στα διπλά. Το 1967 ήταν Νο 6 στον κόσμο από τον Lance Tingay της The Daily Telegraph. Το 1992 εισήχθη στη Διεθνή αίθουσα φήμης, αν και το 2012 αναστάλθηκε και το 2016 αποβλήθηκε για την καταδίκη του για βιασμό και σεξουαλική επίθεση.
Στο κύπελλο Ντέιβις έπαιξε για την Νότια Αφρική από το 1967 έως το 1978 σε 5 διοργανώσεις με ρεκόρ 38 νίκες και 4 ήττες.

Η καταδίκη του

Το 2011 μετά από έρευνα έξι μηνών από την "The Boston Globe" αποκάλυψε καταγγελίες από μια ενήλικη γυναίκα που προπονήθηκε ως κορίτσι από τον προπονητή της, τότε, Χιούιτ. Η έρευνα προκλήθηκε από τις αποκαλύψεις πρώην μαθήτριας του τον Μάρτιο του 2011. Ισχυρίστηκε ότι από την δεκαετία του 1970 ο Χιούιτ την κακοποίησε ή την παρενόχλησε όταν ήταν μόλις δέκα χρονών. Οι έρευνες στις Ηνωμένες Πολιτείες και τη Νότια Αφρική έδειξαν ότι δεν υπήρξαν φήμες για την παράνομη συμπεριφορά του Χιούιτ κατά τη στιγμή των φερομένων γεγονότων. Η Ένωση αντισφαίρισης της Νότιας Αφρικής διερεύνησε μετά το 1992, αλλά δεν είχε ποτέ αναληφθεί δικαστική δράση κατά του Χιούιτ.
Η έρευνα του Boston Globe και η αναφορά του θύματος προκάλεσε το αίτημα και ακολούθησε μια επιστολή που υπέγραψε το υποτιθέμενο θύμα του ζητώντας την απομάκρυνσή του από την αίθουσα της φήμης. Μία έρευνα τον Νοέμβριο του 2011 από τη Mary Carillo της εκπομπής "Real Sports" του καναλιού HBO με τον Bryant Gumbel περιλαμβάνει συνεντεύξεις με το υποτιθέμενο θύμα και άλλους που ισχυρίζονται ότι ο Χιούιτ τους κακοποίησε. Ο Χιούιτ δεν συμφώνησε να δώσει συνέντευξη.
Στις 15 Νοεμβρίου 2012, μετά από μήνες έρευνας αφαιρέθηκε από τον Χιούιτ το βραβείο του στη διεθνή αίθουσα της φήμης. Στις 6 Απριλίου 2016, ο Χιούιτ αποβλήθηκε οριστικά από την αίθουσα της φήμης.
Ο Χιούιτ τον Ιούνιο του 2014 κατηγορήθηκε για βιασμό δύο ανήλικων αθλητριών του στη δεκαετία του 1980 και του 1990 και η υπόθεση πήγε σε δίκη το 2015. Στις 23 Μαρτίου 2015, ο Χιούιτ κρίθηκε ένοχος και για δύο κατηγορίες βιασμού και για σεξουαλική κακοποίηση ανηλίκων και καταδικάστηκε τον Μάιο σε έξι χρόνια φυλάκισης. Ένα από τα θύματά του η Theresa "Twiggy" Tolken, ήταν 13 το 1980 όταν ο Χιούιτ ήταν ο προπονητής της και τη βίασε. Η Heather Crowe Conner της West Newbury ήταν 14 ετών το 1975 όταν ο Χιούιτ άρχισε να την βιάζει. Ένα άλλο θύμα, Suellen Sheehan ήταν 12 το 1982 όταν ο Χιούιτ της επιτέθηκε κατά τη διάρκεια ενός μαθήματος αντισφαίρισης.
Music for the Jilted Generation

Η διαμάχη

Το συγκεκριμένο άλμπουμ, ήταν σε ένα μεγάλο βαθμό μια απάντηση στη διαφθορά της rave σκηνής στη Μεγάλη Βρετανία, αλλά επίσης απάντηση στο Νόμο Ποινικής Δικαιοσύνης και Δημόσιας Τάξης της Μεγάλης Βρετανίας του 1994. Ο νόμος αυτός ποινικοποίησε τη rave μουσική και μέρη της rave κουλτούρας. Ως απάντηση σε αυτό, το τραγούδι "Their law" ξεκινούσε με λόγια ως εισαγωγή, ενώ συνέχιζε με τον υβριστικό στίχο "Fuck 'em and their law". Πολλά χρόνια αργότερα, αφού η διαμάχη τελείωσε, ο Liam Howlett κορόιδεψε τον τίτλο του άλμπουμ, τον οποίο αποκάλεσε "χαζό", και ισχυρίστηκε ότι το άλμπουμ ποτέ δεν είχε πολιτική τοποθέτηση αρχικά.

Samples

Πολλά από τα samples που χρησιμοποιήθηκαν για τον δίσκο είναι ηχητικά κλιπ εμπνευσμένα, ή και παρμένα, από ταινίες. Το κομμάτι "Intro" έχει ένα sample που μοιάζει να ανήκει στην ταινία The Lawnmower Man (1992). Το "Their law" έχει sample του τραγουδιού Smokey and the Bandit, soundtrack της ομώνυμης ταινίας (1977). Το "Full throttle" έχει ένα ανεστραμμένο sample από την ταινία Star Wars (1977). Το "The heat (The energy)" έχει sample από την ταινία Poltergeist III. Ο στίχος του "No good", είναι παρμένος από το τραγούδι του 1987, "No good", της Kelly Charles. Στο "Claustrophobic sting", μια φωνή ψιθυρίζει "My mind is glowing", λόγια παρόμοια με αυτά του HAL 9000 "My mind is going", από την ταινία 2001: Η Οδύσσεια του Διαστήματος (1968). Το "The narcotic suite", περιλαμβάνει μέρη με φλάουτο τα οποία παίζει ο Phil Bent. Αρχικά, ο Liam Howlett πρότεινε στον Ian Anderson των Jethro Tull να παίξει, ή να του δώσει την άδεια να χρησιμοποιήσει sample φλάουτου ενός κομματιού του. Αυτό δεν συνέβη, γιατί σύμφωνα με τον Ian, το γράμμα έφτασε στα χέρια του μετά την κυκλοφορία του δίσκου.

Αποδοχή

Το Music for the Jilted Generation έχει λάβει θριαμβευτικές κριτικές. Το Rolling Stone του έδωσε 3.5/5 αστέρια, αποκαλώντας το "πραγματικά τρελό" και λέγοντας ότι "δημιουργεί παγκόσμιο πυρετό χορού". Το περιοδικό Record Collector του έδωσε 5/5 αστέρια, το ίδιο και μουσικός οδηγός AllMusic, ενώ το μουσικό site Sputnikmusic 4.5/5 αστέρια. Το αμερικάνικο περιοδικό μουσικής Alternative Press είπε ότι "ρίχνει περισσότερες σκοτεινές αποχρώσεις από τον προκάτοχό του" ενώ "χτυπάει πιο δυνατά και πιο ωμά και καλύπτει μεγαλύτερο έδαφος". Το μουσικό περιοδικό Spin στη θέση 60 στη λίστα "90 greatest albums of the '90s". Το βρετανικό περιοδικό NME στη θέση 9 στη λίστα "Top 50 albums of 1994". Το επίσης βρετανικό περιοδικό μουσικής Mojo το κατέταξε στη θέση 83, στη λίστα του "100 modern classics". Ο Αμερικανός αρθρογράφος Robert Christgau το αποκάλεσε "έναν από τους σπάνιους δίσκους που είναι κοντινός σε ό,τι θες να είναι η φτηνή μουσική".  Στις 4 Δεκεμβρίου του 2008, ο ραδιοφωνικός παραγωγός Zane Lowe το συμπεριέλαβε στα "αριστουργήματά" του, παίζοντας ολόκληρο το άλμπουμ στην εκπομπή του στο σταθμό BBC Radio 1. Οι αναγνώστες του βρετανικού περιοδικού Q το ψήφισαν στις αρχές του 1998 ως το 62ο μεγαλύτερο άλμπουμ όλων των εποχών, ενώ το 2008 το κατέταξαν ως ένα από τα καλύτερα βρετανικά άλμπουμ των τελευταίων 50 χρόνων. Τέλος, συμπεριλαμβάνεται στο βιβλίο "1001 άλμπουμ που πρέπει να ακούσεις πριν πεθάνεις".
Β΄ κατηγορία ποδοσφαίρου ανδρών Κύπρου 2015-16

Σύστημα διεξαγωγής

Στο πρωτάθλημα της Β΄ κατηγορίας 2015-16 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και οι ομάδες που τερμάτισαν στη δεύτερη και τρίτη θέση προβιβάστηκαν στο πρωτάθλημα Α΄ κατηγορία 2016–17. Οι τρεις τελευταίες ομάδες υποβιβάστηκαν στο πρωτάθλημα Γ΄ κατηγορία 2016–17.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Ιωάννης Κικέρων του Βρανδεμβούργου

Βιογραφία

Ήταν ο πρωτότοκος γιος του Αλβέρτου Γ΄ Αχιλλέα και της Μαργαρίτας, κόρης του Ιακώβου μαργράβου του Μπάντεν-Μπάντεν.
Το 1499 απεβίωσε στο κάστρο Άρνεμπουρκ του Άνχαλτ σε ηλικία 44 ετών.
Ηλιάνα Ιακωβίδου

Καριέρα

Η Ηλιάνα Ιακωβίδου ξεκίνησε την καριέρα της από τις ακαδημίες της Ελπίδας Αμπελοκήπων Θεσσαλονίκης σε ηλικία οκτώ ετών. Το 2012 μεταγράφηκε στον Αίαντα Ευόσμου, με τον οποίον αγωνίστηκε στην Α2 κατηγορία του ελληνικού πρωταθλήματος. Επέστρεψε στην Ελπίδα Αμπελοκήπων για δύο περιόδους από το 2013 έως το 2015, καταλαμβάνοντας την 4η θέση του Γ' ομίλου της Α2 την πρώτη χρονιά και την 3η θέση την δεύτερη.
Το Καλοκαίρι του 2015, μεταγράφηκε στον Άρη Θεσσαλονίκης, αγωνιζόμενη για πρώτη φορά στην Α1 εθνική κατηγορία. και την επόμενη χρονιά αφήνει την γενέτειρά της εντασσόμενη στον Α.Ο. Μαρκοπούλου για την περίοδο 2016-17.
Οι εμφανίσεις της στο Πρωτάθλημα του 2016-17 κινούν το ενδιαφέρον του Πανναξιακού, που συνεχίζει την προσπάθεια παραμονής στην κορυφή της ελληνικής γυναικείας πετοσφαίρισης. Έτσι η Ηλιάνα Ιακωβίδου τον Αύγουστο του 2017 παίρνει το πλοίο για την Νάξο, ελπίζοντας να βοηθήσει την κυκλαδίτικη ομάδα στους νέους της στόχους.

Διεθνής καριέρα

Η Ηλιάνα Ιακωβίδου κλήθηκε στην Εθνική Νεανίδων για πρώτη φορά το 2013 για τους προκριματικούς του αντίστοιχου Παγκοσμίου Πρωταθλήματος, και το 2014 στη μεγάλη Εθνική για τους προκριματικούς του Παγκοσμίου πρωταθλήματος Γυναικών. Το Καλοκαίρι του 2016, συμμετείχε στους σγώνες της Ευρωπαϊκής Λίγκας που διεξήχθησαν στη Μεγαλόπολη.
Κεφαλαιακοί έλεγχοι στην Ελλάδα

Eξωτερικοι Σύνδεσμοι

ΕΝΑΣ ΧΡΟΝΟΣ ΜΕ CAPITAL CONTROLS
Ενας χρονος με με..."ΑΠΑΓΟΡΕΥΕΤΑΙ"  των capital controls (ΒΙΝΤΕΟ)
Ερωτήσεις και απαντήσεις για τους κεφαλαικούς περιορισμούς
Άγιος Ιωάννης Ρηγανάς Αιτωλοακαρνανίας

Γεωγραφία - Ιστορία

Ο Άγιος Ιωάννης Ρηγανάς βρίσκεται ανάμεσα της λίμνης Τριχωνίδας (ΒΔ.) και της λίμνης Λυσιμαχίας (ΒΑ.). Το χωριό είναι κτισμένο στον κάμπο του Αγρινίου ανάμεσα στην πόλη του Αγρινίου (ΒΔ.),από το κέντρο της οποίας απέχει 5 χλμ. και το Παναιτώλιο (ΝΑ.), από το οποίο χωρίζεται με τον χείμαρρο Ερμίτσα. Απογράφεται επίσημα για πρώτη φορά το 1961 ως οικισμός του δήμου Αγρινίου. Σύμφωνα με το πρόγραμμα Καλλικράτης ανήκει στη δημοτική κοινότητα Αγρινίου που υπάγεται στη δημοτική ενότητα Αγρινίου του Δήμου Αγρινίου και σύμφωνα με την απογραφή 2011 έχει πληθυσμό 327 κατοίκους.